ເກີດເຫດລະເບີດຫຼາຍໆຄັ້ງ ຢູ່ໄນຈີເຣຍ
ມີຢ່າງນ້ອຍ 8 ຄົນເສຍຊີວິດ ໃນເຫດລະເບີດ ທີ່ຫົວເມືອງແຫ່ງນຶ່ງ ໃນພາກກາງໄນຈີເຣຍ
ພວກທີ່ເຫັນເຫດການໃນພາກກາງຂອງໄນຈີເຣຍກ່າວວ່າ ເຫດລະເບີດທີ່ເມືອງ Jos ເຮັດ ໃຫ້ມີຜູ້ເສຍຊີວິດຢ່າງນ້ອຍ 8 ຄົນ ລາຍງານຂ່າວຈາກເມືອງດັ່ງກ່າວແຈ້ງວ່າ ໄດ້ເກີດເຫດລະເບີດຢ່າງນ້ອຍ 2 ຄັ້ງ ແລະອາດ ຫຼາຍເຖິງ 5 ຄັ້ງ ໃນຕອນປະມານ 7 ໂມງແລງ ຕາມເວລາທ້ອງຖິ່ນ ໃນວັນສຸກວານນີ້ ຂອບເຂດຄວາມເສຍຫາຍໃນການບາດເຈັບລົ້ມຕາຍທັງໝົດ ແມ່ນຍັງບໍ່ທັນເປັນທີ່ຈະແຈ້ງ ເທື່ອ ຍັງບໍ່ທັນມີກຸ່ມໃດ ອ້າງເອົາຄວາມຮັບຜິດຊອບ ໃນການໂຈມຕີເຫຼົ່ານີ້ ເມືອງ Jos ເປັນ ບ່ອນທີ່ໄດ້ເກີດການປະທະກັນທາງດ້ານສາສະໜາ ສ່ວນໃຫຍ່ແລ້ວແມ່ນລະຫວ່າງພວກ ທີ່ນັບຖືສາສະໜາອິສລາມ ແລະພວກທີ່ນັບຖືສາສະໜາຄຣິສຕ໌ ຊຶ່ງໄດ້ເຮັດໃຫ້ມີຜູ້ເສຍຊີ ວິດຫຼາຍພັນຄົນ ໃນຮອບທົດສະວັດຜ່ານມານີ້ ໄນຈີເຣຍທີ່ມີປະຊາກອນ 140 ລ້ານຄົນນັ້ນ ແມ່ນແບ່ງກັນເກືອບເຄິ່ງຕໍ່ເຄິ່ງ ລະຫວ່າງ ພວກທີ່ນັບຖືສາສະໜາຄຣິສຕ໌ ແລະສາສະໜາອິສລາມ